Новости » Хисеплĕ «Хресчен сасси», «Вести Чувашии» хаçатсемпе «Тăван Атăл» журналта вăй хуракансем! « Официальный портал органов власти Чувашской Республики\nНовости » Хисеплĕ «Хресчен сасси», «Вести Чувашии» хаçатсемпе «Тăван Атăл» журналта вăй хуракансем!\nСире Чăваш Республикин Ял хуçалăх министерстви ячĕпе тата хам ятран «Хресчен сассипе» «Вести Чувашии» хаçатсем 20 çул, «Тăван Атăл» журнал 80 çул тултарнă ятпа ăшшăн саламлатăп, республикăн социаллă пурнăçĕпе экономикине, чăваш чĕлхипе литературине аталантарас, уйрăмах ял халăхне тĕрек, пулăшу парас туртăмри пысăк ĕçсемшĕн тав тăватăп, малашнехи ĕçĕр-хĕлĕрте ăнăçу сунатăп.\n«Хресчен сасси» хаçатпа Ял хуçалăх министерстви хушшинче тачă та ĕçлĕ çыхăну йĕркеленнĕ. Эсир яланах ял хуçалăхĕнче пулса иртекен ĕçсене вăхăтра тата тĕрĕс-тĕкел çутатса пыратăр. Агропромышленность комплексĕпе çыхăннă материалсем тăтăшах хаçат страницисенче кун çути кураççĕ. Хресченпе ял пурнăçне çутатса паракан ятарлă рубрикăсем те сахал мар. Ял çыннисем уйрăмах «Ял хуçалăхĕ», «Аталану çулĕпе» тата ытти чылай рубрикăра пичетленекен материалсене юратса вулаççĕ.\nСире, «Хресчен сасси», «Вести Чувашии» хаçатсемпе «Тăван Атăл» журналта вăй хуракансене, пĕтĕм чăваш çĕрĕ çинчи ял хуçалăх ĕçченĕсен ячĕпе ăшшăн саламлатăп, ырлăх-сывлăх, телей тата ăнăçу сунатăп! Малашне те пĕрлех пуласчĕ, ял хуçалăх ыйтăвĕсене вăхăтра çутатса пĕрлех чăваш халăхĕшĕн тăрăшасчĕ!\nЧăваш Республикин Министрсен Кабинечĕн\nПредседателĕн çумĕ – ял хуçалăх министрĕ.